Catherine Cookson
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Catherine Cookson var en britisk forfatter. Hun skrev også bøker under pseudonymet Catherine Marchant.
Cookson ga ut barnebøker og om lag 60 romaner, hovedsakelig om arbeidsfolk i området rundt Newcastle. Bøkene er preget både av levende skildringer av arbeids- og dagligliv og av romantiske intriger, og mange ble bestselgere. Blant de mest kjente er Katie Mulholland (1967) og The Round Tower (1968). Av nyere utgivelser kan nevnes The Cultured Handmaiden (1988), The Rag Nymph (1991) og Justice Is a Woman (1994). Noen av bøkene ble filmatisert for tv med stor suksess. Flere er oversatt til norsk. Les mer i Store norske leksikon Storbritannias litteratur